Ska 207

NSB Ska 207 er en type batteridrevne skiftetraktorer levert i to eksemplarer til Norges Statsbaner i 1932. De ble opprinnelig levert som smalsporede (750 mm) anleggslok, men ble i 1946 ombygd til normalspor og tatt i bruk som vanlige skiftelok.

Historie 
Norsk Elektrisk & Brown Boveri (NEBB) stod for de elektriske komponentene mens Skabo jernbanevognfabrik var ansvarlig for de tekniske og mekaniske komponentene.

Lokomotivene ble brukt til mindre transportoppgaver og skifting. De ble først brukt på Sørlandsbanen, blant annet til byggingen av den 9065 meter lange Kvinesheitunnelen. Tunnelen ble satt i drift i 1944 og var frem til 1973 den lengste jernbanetunellen i Norge. Under byggingen av tunellen var det lagt et smalspor mellom normalsporet.

I 1946 ble lokomotivet bygget om til normalspor av Skabo. Begge lokomotivene ble samtidig malt røde og stasjonerte på Flåm. I 1980 ble Ska 207.4 hugget opp mens Ska 207.3 finnes i dag som museumslokomotiv på Flåmsbanemuseet.

Eksterne lenker 
 
 
 
 
 Bilder fra byggingen av Kvinesheitunnelen
 Jernbane.net, bilder av lokomotivene
 Digitalt Museum, bilder av lokomotivene

207
Sk 207